Baltistika
Baltistika on balti rahvaste ajalugu, keeli, kirjandust, arheoloogiat käsitlev teadusala. Baltistikale pandi alus 19. sajandil, kui Franz Bopp uuris preisi, Friedrich Kurschat leedu ja August Johann Gottfried Bielenstein läti keelt. 20. sajandi esimesel poolel tegeleti baltistikaga peamiselt slavistikakeskustes. Läti Ülikoolis Riias ja Leedu Ülikoolis Kaunases avati vastavalt 1919. ja 1922. aastal balti keelte õppetool ja tekkisid iseseisvad baltistika koolkonnad.